钦定古今图书集成/明伦汇编/氏族典/第043卷 > 《廖用贤尚友录》 > 师襄子
## 钦定古今图书集成/明伦汇编/氏族典/第043卷 > 《廖用贤尚友录》 > 师襄子

按《史记孔子世家》：“孔子学鼓琴，师襄子十日不进。师
襄子曰：‘可以益矣’。孔子曰：‘丘已习其曲矣，未得其数
也’。有间，曰：‘巳习其数，可以益矣’。孔子曰：‘丘未得其志
也’。有间曰：‘巳习其志，可以益矣’。孔子曰：‘丘未得其为
人也’。有间曰：‘有所穆然深思焉，有所怡然高望而远
志焉’。曰：‘丘得其为人，黯然而黑，几然而长，眼如望羊，
心如王四国，非文王其谁能为此也’？”师襄子辟席再
拜曰：“师。”盖云文王操也。